
Matija Galović tajnik OO HNS-a Jesenje uručuje karanfile 


Maškaradi su prisustvovali i maleni 

OEDANI GODINA, SEDAMDEŠET BROJEVA 


Poštovani čitatelji! 

Pred vama je sedamdeseti broj Radobojsko-Jesejanskog lista, 
koji je rođendan imao prije sedam godina pod nazivom Rado- 
bojski list. U mjesecu veljači 2008. godine tiskan je prvi broj ovog 
mjesečnika i do današnjeg je dana stigao do sedamdesetog bro- 
ja. Na inicijativu općinskog načelnika Anđelka Topolovca počelo 
je izdavanje općinskog glasila. 

Tradicija do današnjeg dana nije prekinuta i list izlazi već 
osmu godinu, s tim da se Općina Jesenje tom projektu pridružila 
u travnju 2010. godine i od tada izlazi pod naslovom Radoboj- 
sko-Jesejanski list. Tijekom proteklih sedam godina u Radoboj- 
sko-Jesejanskom listu objavljeno je više stotina tekstova i foto- 
grafija, zabilježeni su gotovo svi događaji u općinama Radoboj 
i Jesenje, redovito su praćena zbivanja u osnovnim školama u 
sportu, kulturi i drugim djelatnostima. Bilo je pohvala, ali i kri- 
tika, što je dokaz da su čitatelji prihvatili ovaj vid informiranja, a 
to je ipokazala nedavno provedena anketa u kojoj 79% ispitanih 
kaže da je list koristan, a njih 74,4% nema primjedbi na njegov 
sadržaj. 

Želja svakog uredništva informativnog glasila je, da ima 
što širu suradnju s onima kojima je informacija namijenjena. Iz 
uredništva Radobojsko-Jesejanskog lista upućene su zamolbe 
čitateljima da sudjeluju u kreiranju sadržaja, da predlažu teme o 
kojima treba pisati, da kritiziraju, postavljaju pitanja i hvale, ako 
za to imaju povoda. Nažalost, pozivi nisu urodili nekim većim 
odazivom. Ova godišnjica je još jedan razlog za obnovu poziva. 
Javite nam se, izrazite svoje mišljenje, postavite pitanja, predlaži- 
te teme, uvjeravamo vas da ćemo u skladu sa svojom mogućno- 
stima ispuniti vaše zahtjeve. 


Ovo je ujedno i prilika da se zahvalimo čelnicima općina Ra- 
doboj i Jesenje bez čije potpore naš i vaš list ne bi iz godine u go- 
dinu povećavao broj izdanih primjeraka. Zahvala i svim suradni- 
cima, posebno kolegicama iz osnovnih škola Radoboj i Jesenje, 
koje pripremaju stalne rubrike od 23. do današnjeg broja. 

Hvala i vama, poštovani čitatelji na dosadašnjoj pomoći i su- 
radnji uz ponovni poziv za unapređenje suradnje. /Uredništvo/ 

NOVE JAVNE RASVJETE 
| U naselju Orehovec Radobojski pokrenuta je akcija uvođe- 
nja javne rasvjete prema zaselku Dunaji iz smjera Mikši (žu- 
| panijska cesta). Kako je već ranije uz cestu uređen novi vod 
struje sa betonskim stupovima i adekvatnim kabelom, građa- 
ni su na inicijativu mjesnog odbora odlučili sakupiti novac i 
nabaviti četiri rasvjetna tijela koliko je potrebno za cijelu du- 
žinu dionice predviđene za uvođenja rasvjete. Akcija je u tije- 


ku i očekuje se njena realizacija te postava rasvjetnih tijela od 
strane izvođača. 


Uz navedenu pristupilo se i akciji uvođenja rasvjete uz ce- 

stu Jazvine - Horvati (Fruki) i to u dva dijela. Na prvom djelu iz 

| Jazvina prema Horvatima akcija je u tijeku, općina je osigurala 
6 stupova koji se uzimaju od rasvjete na mjestu gdje je došlo 
do kabliranja mreže i postave betonskih stupova od strane 
| Elektre (dakle tu nema troškova), postavljena su tri stupa, a sli- 
jedeća tri stupa budu kad Elektra provede kabliranje na dijelu 
| Jazvine-Orehovec, kad će ih osloboditi, a tada će ustupiti i dio 
kabela. Građani su uz pomoć stroja kojeg je osigurala općina, 
postavili stupove, a tako će biti i za nastavak radova. Također 
| su prikupili sredstava i nabavili tri rasvjetna tijela za taj prvi 
dio. Ukoliko posluži vrijeme da Elektra izvrši radove prvi dio 


planirane rasvjete realizirao bi se do kraja veljače ili počet- 

kom ožujka. Drugi dio rasvjete iz smjera Horvati prema Ja- 

zvinama realizirao bi se tijekom godine pošto je u međuvre- 
| menu potrebno riješiti imovinsko pravne odnose, odnosno 

dogovoriti s građanima dopuštenje za korištenje zemljišta 
| 


(rušenje drveća) kuda bi prolazio vod rasvjete. 
| PRESVLAČENJE STOLACA U DRUŠTVENOM 
DOMU 


| Kako je došlo do oštećenja stolaca, odnosno uništio se 
tapecirani dio od tkanine, mjesni odbor je odlučio iste za- 


| mijeniti sa umjetnom kožom, Sredstvima mjesnog odbora | 


nabavljen je sav potreban materijal, pa će se ovih dana po- 
| četi radovi u izvedbi građanki i građana naselja i to šivanjem, 

klamanjem i slaganjem kako bi stolici dobili novi sjaj i služili 
| potrebama. 


“> ZAVRŠENI SU RADOVI NA SANACIJI DJELA 
ŽUPANIJSKE CESTE 


Početkom prosinca započeti su radovi na sanaciji županij- 

| ske ceste Straža Krapinska - Marof u Orehovcu Radobojskom 

od strane službi ZUC-a. Tako su izvršeni radovi kopanja i nasi- 

pavanja najviše oštećenog dijela u mjestu Valjavci, te postava 

| šahta sa rešetkom kod Prelčeca. Kako su vremenske prilike 

poslužile mjesto sanacije i ostala oštećenja zakrpana su asfal- 

tom, što je bilo neophodno kako bi se izbjegla još veća ošte- 
ćenja tijekom zimskog čišćenja. 

ODRŽANA JE 4. SJEDNICA MO JAZVINE I 
OREHOVEC RADOBOJSKI 


Na sjednici su dogovoreni i utvrđeni prioriteti radova i 
čim to vremenske prilike dozvole, dovršiti će se započeti ra- 
dova u parku ispred doma u Jazvinama, nastaviti će se ure- 
đenje rasvjete, uređenje odvodnje uz cestu prema Švaljkima 
na Brijegu. Također postaviti će se rasvjeta na igralištima kod 
Mikši i Orehovcu, gdje je već dio stupova postavljen, sanirati 
će se putovi i klizišta (odroni), urediti bankine nakon zimskog 
čišćenja, itd. 

RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 
UREDNIŠTVO: 
Branka Oslić, Ivan Habjanec, Ana Kranjčec, Ivan Maligec, Snježana Rihtar, Tatjana Vuzem, Vinko Rihtar - glavni i odgovorni urednik. 


Lektor: Tanja Gregurović 
Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 ejesenje.hr 


Grafička priprema i tisak: Papir market d.o.o. Krapina 


List je besplatan i izlazi mjesečno. 

ZA FINANCIRANJE MALIH KOMUNALNIH AKCIJA MJESNIM 
ODBORIMA U 2015. GODINI PREKO 400.000 KUNA 


KOLIKA NAKNADA TOLIKO SREDSTAVA 


Statutom Općine Radoboj definirano je da kao oblik ne- 
posredne lokalne samouprave na njenom području djeluje 
ukupno pet Mjesnih odbora. Nakon nekoliko godina zastoja 
tijekom 2014. godine provedeni su izbori za članove vijeća 
mjesnih odbora i oni su počeli djelovati. Statutom je također 
predviđeno da se sredstva za rad mjesnih odbora osiguravaju 
u proračunu Općine što je za 2015. godinu i realizirano. Visina 
sredstava za pojedini mjesni odbor ovisi o visini prikupljene 
komunalne naknade na njegovom području, što ovisi nadalje 
o tome u koju je zonu naplate područje ili dio područja mje- 
snog odbora svrstano. Prema tim kriterijima najviše sredstava 
na raspolaganju će ove godine imati Mjesni odbor Jazvine i 
Orehovec-Radobojski, 97.247,04 kuna, Mjesni odbor Rado- 
boj I, Radoboj II i Radobojsko Strahinje moći će računati na 
93.355,33 kune, Gornja Šemnica i Kraljavec Šemnički 90.980,92 
kune, Radoboj centar i Gorjani Sutinski 90.243,89 kuna, te Bre- 
gi Radobojski i Kraljavec Radobojski 38.905,24 kuna odnosno 
50.000,00 kuna jer sukladno članku 6. Odluke o načinu financi- 
ranja djelatnosti mjesnih odbora sredstva ne mogu biti manja 
od 50.000,00 kuna niti veća od 120.000,00 kuna. Pored toga 
svaki mjesni odbor dobiva još po 5.000 kuna, za financiranje 
tekućih aktivnosti pa iz općinskog proračuna za rad mjesnih 
odbora ukupno u 2015. godini ide 446.826,48 kuna. 

Na posljednjoj sjednici Općinskog vijeća pored ostalog na- 
šao se i zahtjev Mjesnog odbora Bregi Radobojski i Kraljavec 
Radobojski za povećanje iznosa sredstava, jer smatraju da im 
je predviđeni iznos premali za provođenje malih komunalnih 
akcija. Većinom glasova Zahtjev je odbijem uz obrazloženje da 
mjesni odbori sredstva dobivaju prema odredbama Statuta u 
skladu s iznosima koji se na području određenog mjesnog od- 
bora prikupe naplatom komunalne naknade. 


Području Mjesnog odbora Bregi Radobojski i Kraljavec Ra- 
dobojski podijeljeno je u dvije zone na temelju čega se odre- 
đuje i visina komunalne naknade. Nadalje na području tog 
mjesnog odbora nema mnogo proizvodnih i drugih privrednih 
objekata koji plaćaju poveće iznose komunalne naknade, što 
se najbolje vidi u slučaju mjesnog odbora Jazvine i Orehovec 
Radobojski, koji ima najveće prihode od naplate komunalne 
naknade (vir) 


OBRTNICI GRADA KRAPINE TE OPĆINA ĐURMANEC, JESENJE, PETROV- 
SKO I RADOBOJ ZA PREDSJEDNIKA SVOG UDRUŽENJA IZABRALI VLADI- 
MIRA VIDOVIĆA IZ JAZVINA 


VLADIMIR VIDOVIĆ JE PORED OSTALOG AKTIVAN | U UDRUZI 
VINOGRADARA | VINARA RADOBOJSKI PAJDASI 


Sredinom veljače održana je redovi- 
ta Skupština Udruženja obrtnika grada 
Krapine te općina Đurmanec, Jesenje, 
Petrovsko i Radoboj na kojoj je rasprav- 
ljano o dosadašnjem radu i planovima za 
razdoblje 2014.-2018., te su birani članovi 
Upravnog i Nadzornog odbora. Za pred- 
sjednika Udruženja izabran je Vladimir 
Vladimir Vidović, novi Vidović, obrtnik iz Jazvina, koji se bavi 
predsjednik Udruženja proizvodnjom opreme za ugostiteljstvo. 
obrtnika Krapine, Đur- Obrtnik je postao prije dvadesetak godi- 
manca, Jesenja, Pe- na baveći se servisom kućanskih aparata 
trovskog i Radoboja. = da bi danas bio poznat kao proizvođač 

opreme od inoxa koja se nalazi u mnogim 

ugostiteljskim objektima. Dugogodišnji 
je član Udruženja obrtnika, a od 2005. do izbora za predsjednika 
obnašao je dužnost potpredsjednika. 


Zahvaljujući se _na izboru naglasio je kako mu je čast biti 
predsjednik Udruženja pred kojeg se postavljaju veliki zahtjevi 
na planu stvaranja povoljnijih uvjeta za rad obrtnika i doprinos 
na ostvarivanju postavljenih ciljeva. Za potpredsjednika je iza- 
bran Tomica Jurinjak, a članovi Upravnog odbora su: Mario Kise- 
ljak, Ljiljana Cvrtila, Ivan Bajsić, Mario Petek, Marlis Vučnjak, To- 
mislav Horvat, Željko Šalković i Milan Frljužec. U Nadzorni odbor 
izabrani su: Silvija Sirovec, Nevenka Zubić i Slaven Svečnjak.(vir) 


Vladimir Vidović lje ostaloglaktivanjijujJUdruzi) 
Vin Ogradara fivinara Radobojski j 


ODRŽAN TEČAJ ZA VATROGASNOG DOČASNIKA 


U prostorijama Vatrogasnog doma u 
Gornjem Jesenju održan je tečaj za ospo- 
sobljavanje za čin vatrogasnog dočasnika 
I. klase. Na tečaju je sudjelovalo 44 sudio- 
nika susjednih dobrovoljnih vatrogasnih 
društava te domaćina. Polaznicima iz do- 
brovoljnih društava Jesenja, Đurmanca, 
Petrovskog, Jazvina, Krapinskih Toplica i 
Donje Donje predavali su Marjan Čuček i 
Zeljko Presečki. 


Član predsjedništva VZ KZŽ-e te Ma- 
rijan Čuček, član JVP Krapina ponovili su 
gradivo iz vatrogasne taktike i preventive. 
Nakon odslušanog predavanja, održana 
je provjera znanja za polaznike koji su se 
s tim gradivom tijekom svojeg školovanja 
susretali u više navrata. Kako je istaknuo 
tajnik VZ KZZ-e Rajko Jutriša koji je također 
prisustvovao tečaju, vrlo je važno stečena 
znanja nadopunjavati novim, upoznava- 
ti se s novom tehnikom koja omogućava 
veću efikasnost u određenim nepredvi- 
divim situacijama. Iz tog razloga i u svrhu 
preventivnih radnji, važna je izobrazba jer 
osposobljeni kadrovi garancija su brze i efi- 
kasne intervencije, a samim time i spašava- 
nja ljudskih života te sprječavanja nastanka 
većih materijalnih šteta. 


Na tečaju za vatrogasnog dočasnika I klase je sudjelovalo 44-vero vatrogasaca 


ui 

POŽAR NA STRAHINJČICI TEMA DIPLOMSKOG RADA NA PRI- 
RODOSLOVNO-MATEMATIČKOM FAKULTETU U ZAGREBU 


ai ANALIZA VELIKOG POŽARA 


U ožujku 2012. na 
Strahinjčici je gotovo 
tjedan dana bjesnio po- 
žar. Izgorjelo je oko 350 
hektara šumske površine 
od zaselka Kamenečki 
pa do samog vrha. S va- 
trenom se stihijom uz 
ogromne napore zbog 
nepristupačnog = terena 
borilo stotinjak vatroga- 
saca s područja gotovo 
cijele Krapinsko-zagorske 
županije. Po procjeni va- 
trogasnih stručnjaka bio 
je to jedan od najvećih 
požara u kontinentalnom 
djelu Hrvatske. Upravo ta 
činjenica bila je presud- 
na prilikom odabira teme 
diplomskog rada DIANE 
KURAŽI iz Jastrebarskog. 


Požar je obrađen sa klimatološke strane na način da su anali- 
zirani podaci od 1994. do 2012. Autorica diplomskog rada, sada 
magistra fizike i geofizike Diana Kuraži na naš upit zašto je za 
temu svog diplomskog rada odabrala upravo požar na područ- 
ju Općine Radoboj, odgovorila nam je: «Zanima me povezanost 
meteorologije sa drugim područjima, te kako kao meteorolog 
mogu pomoći ljudima, uputiti ih na opasne pojave, spriječiti 
materijalnu štetu i zaštititi ljudske živote. Dr.sc. Višnja Vučetić, 
voditeljica Agrometeorološke službe u Državnom hidrometeo- 
rološkom zavodu uputila me na analize požara koje su do sada 
rađene i predložila mi da počnemo analizu požara u unutrašnjo- 
sti Hrvatske. Tako sam saznala i za veliki požar koji se kod vas 
dogodio. Cilj ovog rada bio je proučiti koji vremenski uvjeti u 
unutrašnjosti Hrvatske utječu na nastanak i razvoj šumskog po- 
žara. Kako je požar nastao prije početka požarne sezone analizi- 
ran je mjesec ožujak u klimatskom smislu za područje Krapine 
u razdoblju od 1994. do 2012. godine. To je područje u ožujku 
2012., bilo ekstremno suho uz količinu oborina od samo 0,6 mm, 
a zabilježene su za to razdoblje i visoke temperature što je uz 
nepristupačan teren i južni vjetar doprinijelo širenju požara. 

Radoboj se tako zahvaljujući Diani Kuraži još jednom našao u 
znanstvenom radu iako ne u ovom slučaju u pozitivnom smislu, 
a do ove smo informacije došli zahvaljujući Marijanu Lovrenčiću, 
zapovjedniku Javne vatrogasne postrojbe u Krapini, inače na- 
šem mještaninu iz Gornje Šemnice, koji je bio nazočan obrani 
diplomskog rada nove magistre fizike i geofizike.(vir) 


ide 


NO MATEMATIČKI FAKTLIKT 
GEOFIZIČKI OGAJEK 


Diana Kuraži i Marijan Lovrenčić prili- 
kom obrane diplomskog rada na Pri- 
rodoslovno-matematičkom fakultetu 
u Zagrebu 


VREMENSKA ANALIZA VELIKOG 
WMSE POŽARA NA STRAHINJČICI 


savtearijia droge. Višnja Vafrać 


. 
Zagreb, 5. vrljače 2815 
Boi 


Naslovnica prezentacije diplomskog 


rada 


Požar na Strahinjčici 


SKRIVENI SVIJET NOĆNIH LEPTIRA 


Noćni leptiri su skupina leptira koji se od danjih leptira razlikuju prven- 
stveno po vremenu aktivnosti tokom noći, obliku i vrsti antena, čvrstih i dla- 
kavijih tijela. No, ne lete sve vrste noćnih leptira isključivo noću, već postoje 
noćni leptiri koji su aktivni i preko dana. Za razliku od danjih leptira, kojih 
u Hrvatskoj živi 196 vrsta, noćnih leptira je daleko više. Pravi popis noćnih 
leptira Hrvatske ne postoji, no smatra se da možemo očekivati 3.000 — 4.000 
različitih vrsta. 


Fauna noćnih leptira Krapinsko-zagorske županije do sada je bila nepo- 
znata budući da nikada nije bila predmet sustavnih faunističkih istraživanja, 
već su vršena samo sporadična istraživanja. 


Iz toga je razloga Javna ustanova za upravljanje zaštićenim prirodnim 
vrijednostima Krapinsko-zagorske županije odlučila provesti istraživački 
projekt,Istraživanje faune noćnih leptira na području ekološke mreže Natura 
2000 Strahinjščice i Ivanščice u Krapinsko-zagorskoj županiji“ kojeg su tije- 
kom 2014. godine proveli biolog Toni Koren i entomolog Stanislav Gomboc, 
članovi Hrvatskog društva za biološka istraživanja. 


Metodologija za istraživanje noćnih leptira razlikuje se od istraživanja 
dnevnih leptira. U svrhu privlačenja noćnih leptira upotrebljavaju se svje- 
tlosne zamke, odnosno piramide koje 
služe privlačenju noćnih leptira iz 
njihovih prirodnih staništa na same 
piramide. 


Istraživanje je provedeno na 15 
lokaliteta na Strahinjščici i Ivanščici 
te je ukupno zabilježeno 684 vrste 
noćnih leptira. Najveći broj vrsta 
zabilježen je za porodice grbica i so- 
vica. Mnoge od zabilježenih vrsta su 
rijetke, a 5 vrsta je po prvi puta za- 
bilježeno za faunu Hrvatske. Tijekom 
ovog istraživanja zabilježene su i tri 
invazivne vrste leptira.  Zabilježene 
su i dvije vrste noćnih leptira s liste 
Natura 2000 — kataks i danja medo- 
njica. Najviše vrsta noćnih leptira po lokacijama zabilježeno je uz rub šume u 
Radobojskom Strahinju, na livadama na Platu i na vrhu Ivanščice. Do sada ne 
postoje objavljeni podaci za područje tih planina, tako da možemo smatrati 
da su ovo prvi poznati podaci za faunu noćnih leptira Strahinjščice i Ivanšči- 
ce. Rezultati istraživanja su pokazali, da je fauna noćnih leptira tog područja 
dobro očuvana i izuzetno bogata vrstama. Područje Strahinjščice i Ivanščice 
je druga regija po istraženosti faune noćnih leptira na području Hrvatske te 
može služiti kao osnova budućim istraživanjima. 


U sklopu predstavljanja rezultata projekta otvorena je izložba “Six-foot 
Wonders“autorice Anje Cop. Izložba je nastala u suradnji sa Stanislavom Gom- 
bocom kroz projekt National Geographic Slovenija putem istraživanja noćnih 
leptira i skakavaca. Ovim 
izložbom ulazimo u di- 
menziju tisuću puta ma- 
nju od ljudske sa tri puta 
više nogu. Izložba će biti 
otvorena u Centru za pri- 
rodu Zagorje u Radoboju 
(Edukacijsko-promidžbe- 
ni centar) do 15. ožujka 
te se može pogledati uz 
prethodnu najavu na broj 
/ telefona 049/315 060. Pe- 
tra Šemnički 

ZBOG SNIJEGA DIJETE 
ROĐENO U RADOBOJU 


Početkom veljače Općina Radoboj spomenuta je u prvim 
minutama središnjeg dnevnika Hrvatske radio televizije. Nije 
se radilo o nekom značajnom političkom ili društvenom doga- 
đaju, povod je bio rođenje jednog djeteta u kući svojih rodite- 
lja. Noć između petka i subote 7. veljače zasigurno će još dugo 
pamtiti svi stanovnici Radoboja. Ne samo zbog velikih količina 
snijega, koji je zapao, već zbog radosne vijesti, koju su prenosili 
svi mediji u Hrvatskoj. Siniša Ivanković je u toj noći u dnevnoj 
sobi obiteljske kuće u Radoboju porodio suprugu Anu. Hitna se 
nije mogla probiti zbog nanosa snijega, pa je Siniša morao biti 
suprug, otac, ali i liječnik. 

Ani je termin za porod, prema ultrazvuku bio 7. veljače, a 
prema mišljenju liječnice 12. veljače. U petak ujutro je obavi- 
la CTG, no nikakvih naznaka za porod nije bilo. | Ana kaže da 
je bebica bila mirna, pa je otišla doma. No oko 23 sata osjetila 
je prvi trud. Pošto su trudovi postali sve intenzivniji, Siniša je 
zvao centar 112 koji ih je prespojio sa hitnom službom. Hitna 
se pokušala probiti do njih, no zapeli su u snijegu 200 metara 
od kuće, pa je zimska služba i njih morala izvlačiti. Anini trudo- 
vi bili su sve intenzivniji i češći, Siniša nije imao izbora. Ana je 
u dnevnom boravku rodila zdravog sinčića IANA, teškog 3950 
grama i dugačkog 50 cm. Dr. Snježana Klancir došla je kad je 
lan već plakao. lana i Anu odvezli su u Opću bolnicu Zabok. 


Starija braća, Karlo (2) i Antonija (6), i njihov tata Siniša sa 
nestrpljenjem su očekivali povratak malog brata i mame. Ne- 
koliko dana nakon povratka, posjetio ih je zamjenik načelnika 
općine Radoboj Stjepan Sirovec sa patronažnom sestrom Ro- 
minom. S lanom je sve u najboljem redu. lan odlično napreduje 
na majčinom mlijeku, težak je 4110 grama. 


Roditelji malog lana od srca zahvaljuju Centru 112, zimskoj 
službi, Hitnoj pomoći, rodilištu na Bračku. 


INFORMACIJE ZA PODUZETNIKE 


Krapinsko-zagorska županija raspisala je natječaj za Pro- 
gram Kreditom do uspjeha 2014. Mjera 1. - Kreditom do konku- 
rentnosti. Korisnici kredita mogu biti trgovačka društva, d.o.o. 
i j.d.0.0., obrti, te profitne ustanove, a koji ulažu na području 
Krapinsko-zagorske županije neovisno o sjedištu, odnosno 
prebivalištu. Kreditna sredstva se mogu namijeniti za kup- 
nju, izgradnju, uređenje ili proširenje gospodarskih objekata 
(stanovi isključeni), kupnju nove opremeili pojedinih dijelova 
nove opreme, obrtna sredstva do 20% (za projekt iz uslužne 
djelatnosti) i do 30% (za projekt iz proizvodne djelatnosti) 
iznosa ukupno odobrenog kredita. Najniži iznos kreditnih 
sredstava je 100.000 kuna, najviši 5.000.000 kuna. Više infor- 
macija možete dobiti na Krapinsko-zagorskoj županiji ili Op- 
ćini Radoboj. 

Ministarstvo poduzetništva i obrta u 2015. godini nastav- 
lja sa provođenjem programa poticanja poduzetništva i obrta 
- Poduzetnički impuls. Poduzetnički impuls 2015. u najvećoj 
će se mjeri, ukupno 88%, financirati sredstvima iz proraču- 
na Europske unije, dok će ostatak sredstava biti raspoloživ 
iz državnog proračuna. Ove godine program se provodi u 
tri osnovna programa - “Mikro i malo poduzetništvo i obrt“, 
“Sredstva iz fondova EU“te“Lakši pristup financiranju“. 


izvještajna konvencija 00 SDP-a Jesenje 


U prostorijama Doma kulture u Gornjem Jesenju u subo- 
tu, 11. veljače, održana je Izvještajna konvencija općinske or- 
ganizacije SDP-a Jesenje. 


Konvenciju je otvorio predsjednik SDP-a Jesenje, Vlado 
Smiljanec, koji je u svojem obraćanju izrazio zadovoljstvo 
suradnjom s vladajućom koalicijom na općinskoj razini koju 
uz SDP čine HNS i HSS. Uz postignute rezultate na realizaciji 
zacrtanih programa, izrazio je zadovoljstvo dosadašnjim an- 
gažmanom članova i članica općinske organizacije, posebno 
tijekom predsjedničkih izbora. Kao glavni cilj u 2015. godini 
Smiljanec je istaknuo intenzivniji rad na prijemu novog član- 
stva i još aktivniji rad i pripreme za parlamentarne izbore. Su- 
dionike konvencije pozdravili su: član Predsjedništva SDP-a 
Krapinsko-zagorske županije Željko Pavić, načelnik općine 
Jesenje Ivan Maligec, predsjednik HNS-a Općine Jesenje Dra- 
gutin Kranjčec i predsjednik HSS-a općine Jesenje Ivan Ga- 
lović. 

Na konvenciji su izabrani delegati za predstojeću Izvje- 
štajno-tematsku konvenciju županijske organizacije SDP-a: 
Marijan Šoštarić, Vlado Smiljanec, Dragutin Kovačec i Josip 
Brodar. Marijan Šoštarić 


ree ---- —- —- e e e e 


KAKO DO BESPOVRATNIH SREDSTAVA ZA ENERGETSKU OBNOVU? : 


Energetskom obnovom vašeg doma možete uštedjeti od 30 do 60% na režijama, 
| povećati udobnost stanovanja i ujedno čuvati okoliš. Znate li da za takvu obnovu vaše | 


kuće ili zgrade? 


PONOVNO LJEKARNA U RADOBOJU 


Obnova stare Upravne zgrade 
Općine Radoboj bliži se kraju. Pored 
ostalih sadržaja tu će biti i prostor 
za ljekarnu. Nalazit će se u prizemlju, 


| Fond za energetsku učinkovitost i zaštitu okoliša sufinancirati će u 2015. godini | kuda bi se trebala preseliti i zdravstve- 


osim energetske obnove kuća i zgrada za građane i za brojne druge programe, poput 
sufinanciranja nabave energetski učinkovitijih vozila i kućanskih uređaja. 


na ambulanta. U staru zgradu preselit 
će se i općinske službe, a u drugom 


Javni poziv za sufinanciranje električnih, plug-in hibridnih i hibridnih vozila za 
| građane biti će objavljen još u veljači. Javni pozivi za sufinanciranje mjera energetske | 
učinkovitosti u obiteljskim kućama i sustava obnovljivih izvora energije u obiteljskim 
kućama biti će objavljeni u ožujku. U lipnju će biti otvoren poziv za bespovratna sred- 
| stva za kupnju energetski najučinkovitijih uređaja na tržištu. Do sada su se sredstva | 
dodjeljivala preko županija. Ove godine će se prijave za sufinanciranje slati izravno 
| na Fond za energetsku učinkovitost i zaštitu okoliša, kako bi građani iskoristili što više | 
raspoloživih sredstava. Javni pozivi će biti otvoreni do iskorištenja sredstava, pa je iz 
tog razloga važno, da se svi zainteresirani unaprijed pripreme. Dodatne informacije | 

možete dobiti na Općini Radoboj i Krapinsko-zagorskoj županiji.(T.V.) 


kL = s s ee 2 o e == e o a 


djelu koji je također pred završetkom 
adaptacije smjestit će se Javna uprava 
za zaštitu prirode Krapinsko-zagorske 
županije. 

Ugovor za otvaranje ljekarne pot- 
pisan je s Ljekarnom Zubić, a otvara- 
nje se očekuje tijekom proljeća. Brojni 
mještani Radoboja koji koriste usluge 
zdravstvene ambulante Radoboj tako 
više neće trebati po svaki lijek putova- 
ti u Krapinu kao sada. 

AKTIVNOSTI ODBORA ZA MEĐUGENERACIJSKU 
SOLIDARNOST 


OBILAZAK BOLESNIH 


Među aktivnije odbore Općinskog vijeća Općine Radoboj 
spada onaj koji se brine o starima i mladima, koji su bolesni 
ili se susreću s drugim teškoćama u životu. Svjetski dan bo- 
lesnika, koji se obilježava 11. veljače bio je povod da članice i 
članovi odbora, te predstavnici općine posjete bolesnog Ma- 
rijana Cerovečkog iz Radoboja. 


On je, kako kaže, radio 33 godine i nikada nije bio na bo- 
lovanju, ali tada je došla bolest, koja mu je u potpunosti pro- 
mijenila život. S nastalom situacijom dobro se nosi i unatoč 
teškim trenucima ne napušta ga optimizam. Obradovao se 
posjetu, jer u razgovoru barem nakratko sve teškoće koje su 
ga zadesile potisne u drugi plan. 


Prilikom ovakvih posjeta svoje mjesto redovito nađe i pa- 
tronažna sestra Romina Polanščak koja i ukazuje na slučajeve 
u kojima treba pomoći u skladu s mogućnostima. 


Tako je prilikom obilaska Barice Ivanković saznala da je 
upravo navršila 89 godina života i da je već 16 godina potpu- 
na ovisna o svojoj obitelji, jer je imala moždani udar i od tada 
ne može govorit, ali su ukućani uspjeli uspostaviti komunika- 
ciju i razumiju sve njezine potrebe. Kako članovi obitelji imaju 
zaposlenje, a drugi idu u školu najviše brige ostalo je na snahi 
Anici, koja je goste pozvala na ponovni susret za godinu dana 
na bakin rođendan. 


Zamjenik općinskog načelnika, te ostali predstavnici Općine prilikom 
posjeta Marijanu Cerovečkom 


Predstava za Valentinovo 


Povodom Valentinova u dvorani Doma kulture u Gornjem 
Jesenju u petak, 13. veljače, u izvođenju AKUD-a ,Žensko ka- 
zalište“ održana je predstava ,Više sreće drugi put“. Prepuna 
dvorana posjetitelja mogla je uživati u predstavi čija je auto- 
rica teksta Štefica Fanjek radnju smjestila u seosku sredinu u 
kojoj gastajbarter Jozef pokušava naći djevojku za svoga sina 
Hansa. Ispunjena komičnim scenama koje su na osobit način 
uprizorile članice i članovi ,Zenskog kazališta“, do samog kra- 
ja gledatelje drži u neizvjesnosti što predstavi daje posebnu 
draž. U prilog tome govori podatak da je predstava na župa- 
nijskoj smotri kazališnih amatera KZŽ-e dobila priznanje za 
najbolji tekst, režiju, scenu te najbolju sporednu žensku ulo- 
gu. Ova predstava opće je prihvaćena od gledatelja u svim 
sredinama u kojima je izvedena. Svakako da je to još jedna u 
nizu uspješnih predstava koje su jesejanski kazalištarci uprizo- 
rili tijekom svojeg dugogodišnjeg rada. Ovom su predstavom 
svojim sumještanima i gostima podarili jednu lijepu dramsku 
večer povodom blagdana zaljubljenih. 


Scena sa predstave Više sreće drugi put 


Dvorana je bila puna gledatelja koji su pljeskom popratili scene u predstavi 


U predstavi su uživali i maleni 

Fašničie špelancije u 
JESENI 


U Jesenju je u nedjelju, 15. veljače, održana šesta po redu 
maškarada. U tradicionalnoj povorci našlo se mnogo mašto- 
vitih kreacija maski. Uz pratnju muzike, puno smijeha i zaba- 
ve, maškare su traktorima i ove godine obišle sva naselja na 
području općine. Oduševljeni sumještani veselu su povorku 
častili pićem i krafnama i ostalim slatkim delicijama, tako da 
je dobro raspoloženje maškare pratilo cijelim putem. Uz 
pjesmu, ples i poneku pročitanu dogodovštinu iz fašničkog 
listića Jesejanskog režička, obilazeći Donje Jesenje, Lužane, 
Vrbno, Cerje i Brdo, povorka se vratila u Gornje Jesenje. Pred 
više od 200 posjetitelja koji su se okupili ispred Vatrogasnog 
doma, održane su fašničke špelancije: izabrana je najbolja 
maska, osuđen i spaljen fašnik. Ove godine fašnik je u košu 
nosio teret prošlogodišnjih nedaća i greški, a one su, prema 
osudi, bile velike i teške te je on uz odobravanje svih okuplje- 
nih spaljen na lomači. Nakon špelancija održana je zajednič- 
ka veselica svih okupljenih uz kuhane kobasice, krafne, vino 
i sok koje su pripremili organizatori pod pokroviteljstvom 
općine Jesenje. 


Muzikaši su se brinuli za dobro raspoloženje 


Maškaradi su prisustvovali i maleni 


Nagradu za najbolju masku dobio je par Mateja Fruk i Dino Kranjčec 

DENES JE FAŠNIK VESELI DAN DAJTE NAM PENEZE I STIRAJTE NAS VAN 


NAJBROJNIJI NAJMLAĐI 


Tradicija se nastavlja, jedni je nazivaju pokladni utorak, 
drugi fašnik, treći nekako drukčije, ali se uglavnom sve svo- 
di na tradiciju maskiranja djece i odraslih s namjerom da se 
prikažu u drugačijem svjetlu nego što su to bez maske. Za- 
hvaljujući Kulturno-umjetničkom društvu Zagorec Radoboj, 
OŠ Side Košutić, Općini Radoboj i brojnim pojedincima, u Ra- 
doboju se već godinama, uglavnom u nedjelju prije samog 
fašnika održava posebna priredba. Bilo je tako i u nedjelju 15. 
veljače 2015. U popodnevnim su se satima u sportskoj dvorani 
okupili maskirani učenici osnovne škole, članovi limene glaz- 
be Radobojska zvona, maskirani odrasli mještani i veliki broj 
gledatelja. Učiteljice iz Jazvina, Radoboja i Gornje Šemnice i 
ove su se godine potrudile da uz izradu raznovrsnih maski i 
uvježbavanjem učenica i učenika na svojevrstan način proko- 
mentiraju neki od aktualnih događaja. lako je izostao veći broj 
odraslih maskiranih pojedinaca ili grupa bilo je originalnih 
nastupa, koje je publika oduševljeno pozdravila. Kako se to i 
priliči originalni i najbolji na kraju su dobili posebne nagrade, 
a za sve zainteresirane bilo je kuhanog vina, kobasica i drugih 
fašničkih specijaliteta. Bilo je i zamišljenih Radobojs 


Međujpublikomlbilojje'starihliimladih;/;maskiranihliinemaskiranih, ali svi su uživali : S 
Bt: a Na mladima svijet 


vw w i. -H 1 a ma die 
NI MAŠKARE NISU ŠTO SU S nn aja 
E bo . ah : <: 


- i 


NEKAD BILE 


Utorak, dan pred početak korizme, od davnina je 
poznat kao fašnik. Tog se dana mladi i stari vole ma- 
skirati i ukazati na raznovrsne događaje bili oni dobri 
ili loši. 

Čuje se tako i vidi dosta toga što se bez maske ne 
bi javno izreklo ili prikazalo, a na kraju uglavnom sva 
krivica pada na maskotu fašnika koja često završi na 
lomači. 

Nekada su na fašnik kuće obilazile maskirane gru- & 
pe koje bi uz pjesmu i glazbu domaćinima zaželjele 
dobru i rodnu godinu, a za nagradu su dobili krafne i 
gemišt te pokoje jaje ili novac. Posljednjih godina se [782% 
tradicija u mnogome promijenila. ća 

Kuće obilaze manje grupice uglavnom djece, če- (45 
sto samo po dvoje, jer je tako manji broj onih koji na_H7 
kraju obilaska dijele poklone. Koji je cilj obilaska do- 
kaz su i stihovi koje gotovo svi dobro znaju a glase: 
«Denes je fašnik veseli dan, dajte nam peneze i sti- & 
rajte nas van». 

Vremena se mijenjaju pa tako i tradicije, ali je do- #& 
bro što traju i da ih njeguju mladi pa im u svakom 
pogledu valja pružiti podršku. (vir) 

Tak smo male, a tak smo vesele 


Po novim propisima v trsje se može samo ovako opremljen 


Dva po dva, tak je isplativije 

VRIJEME JE KORIZME 


Katolički svijet s Pepelnicom počinje najozbiljnije i najplod- 
nije razdoblje crkvene godine. 

Na Pepelnicu počinje korizma, a završava pred Misu večere 
Gospodnje na Veliki četvrtak kojom počinje Vazmeno trodnev- 
lje. Početak i kraj korizme označeni su najozbiljnijom pokorom, 
tzv. strogim postom i nemrsom. Strogo postiti znači samo jed- 
nom na dan do sita se najesti, a ne mrsiti znači ne jesti meso ni 
mesne prerađevine. 


Kršćani se pripremaju za slavljenje Uskrsa molitvom, postom, 
slušanjem i čitanjem Božje riječi te dobrim djelima. U korizmi, 
vjernici pristupaju sakramentu ispovijedi, da pomireni s Bogom 
i ljudima radosnije mogu slaviti Uskrs. 

Mnogi se u korizmi odreknu svih 40 dana nečega što im je 
osobito drago, npr. mesa, alkohola, cigareta, slatkiša, kolača, a 
neki pak ljudi odluče da će svaki dan čitati Sveto pismo barem 
deset minuta, moliti krunicu. 


Svatko od nas donosi odluku što će činiti kroz korizmu da se 
što bolje pripremi za susret s Uskrslim Isusom i svatko si treba 
postaviti pitanje: Što ću ja kroz korizmu?, a odgovor će pronaći 
u dubini vlastitog srca. 

Tijekom korizme u župi će se petkom održavani križni put 
od 18 sati u župnoj crkvi, a nedjeljom u 14 sati od Zdenčeka po 
Križnom putu. 


MALO NAS JE - BIT ĆE NAS JOŠ MANJE 


Prema statistici Župe Presvetog trojstva Radoboj tijekom 
2014. godine u toj je crkvi kršteno 40 djece, broj umrlih bio je 57, 
a samo su 4 braka sklopljena. U odnosu na 2013. godini kršteno 
je osmero djece više dok je broj vjenčanih manji za deset, a broj 
umrlih manji za devet. Kako Zupa Presvetog trojstva obuhvaća 
i dio grada Krapine, ali ne i cijeli istočni dio Gornje Šemnice po- 
daci se mogu i donekle razlikovati kada je u pitanju cjelokupno 
područje Općine Radoboj. 


Od ukupno devet župa Krapinskog dekanata jedino je u Be- 
dekovčini krštenih više nego što je bilo umrlih, dok je najnepo- 
voljniji odnos između krštenih i umrlih u župi Sv. Križ Začretje 
gdje je kršteno 55 djece, a umrle su 102 osobe. Uspoređujući 
podatke iz 2013. i 2014. godine na području devet Zupa Krapin- 
skog dekanata ukupno je kršteno 13 djece više dok je broj vjen- 
čanih manji za 31, a umrlih za 20. 


Poražavajuća statistika novorodenih 


Statistika za proteklu godinu opet je poražavajuća što se tiče 
nataliteta u općini i župi Jesenje. Prema godišnjim statističkim 
podacima župe Jesenje koje je iznio župnik Danijel Herceg, u 
protekloj je godini bilo 34 sprovoda te samo 13 krštenja. Uzme 
li se k tome u obzir da je Općina prema broju darivane novoro- 
đenčadi zabilježila tek 8 novorođenih beba, podaci su još više 
poražavajući. 

Jedini pokazatelj koji je u pozitivi jest broj vjenčanih parova; 
za bračnu zajednicu odlučilo se 12 parova, dok je u 2013. godi- 
ni bilo tek troje vjenčanih. Iz toga se da zaključiti da je u samo 
godinu dana u Jesenju, (izuzmemo li nekoliko ukopa pokojnika 
koji nisu imali prebivalište u Jesenju) manje 20-ak mještana, što 
na godišnjoj razini nosi više od 1%. Uz to zabrinjava podatak da 
je sve više stanovnika starije životne dobi te ukoliko se ne pro- 
mijene trendovi, uskoro bi jesejanski bregi mogli ostati još više 
pusti. Unatoč nastojanjima općinskih struktura da se kroz razne 
načine poboljša kvaliteta života na ovim prostorima, što je u za- 
dnjih desetak godina vidljivo na svakom koraku, ovaj trend nije 
zaobišao ni nas, kao i ostale dijelove, Lijepe naše“. 


NAJAVA POSJETA BISKUPA VALENTINA POZAIĆA ŽUPI 


U pastoralni pohod našoj župi Presvetog Trojstva Radoboj 13. ožujka i 15. 
ožujka 2015. stiže pomoćni biskup zagrebački mons. dr. Valentin Pozaić. Tijekom 
posjeta biskup Pozaić obići će odgojne i kulturne ustanove na području naše župe, 
susresti se s članovima raznih udruga, predstavnicima vlasti, te samim vjernici- 
ma. 


U nedjelju 15. ožujka 2015. voditi će svečano Euharistijsko slavlje, a prije i 


poslije toga vrijeme će provesti u susretu s župnim i pastoralnim i ekonomskim 
vijećnicima. 


por AO boo lo OT o or ozra oo 


| Šldnjak za Josina | 


| Na prijedlog Socijalnog vijeća Općine Jesenje sumještaninu Josipu Mijošeku iz | 
zaselka Saški kupljen je novi štednjak na drva. Mijošek se 2003. godine oženio sa su- 
prugom Blaženkom te su počeli zajednički život sa četvero djece na imanju njezina oca. 
Stjecajem niza nesretnih okolnosti kojima je najviše kumovao jedan od poroka, njihov | 
brak se raspao _a 
Josip ostao živjeti um I 
sam. LJ š. | 
Kao  nezapo- : 
| slen i bez primanja 1 
postao je korisnik 
socijalne pomoći te 
| je Socijalno vijeće 
odlučilo da mu se 
| kupi štednjak, jer 
postojeći kojeg je 
imao više nije bio za 
| upotrebu. Štednjak 
mu je u ime općine 
| uručio predsjednik 
Socijalnog vijeća 
Franjo Cvrtila. 


Klub Radobojsko srce nastavlja s 
radom 


Nakon kratke stanke zbog zimskih praznika i blagdana, 
dolaskom ljepši i dužih dana klub Radobojsko srce nastavlja s 
svojim radom. Klub je osnovan 2009. godine kao podružnica 
Društva za pomoć mentalno retardiranim osobama Krapina. 
Udruga okuplja nekoliko mladih osoba s teškoćama u razvo- 
ju s radobojskog područja koji se okupljaju redovito svakog 
četvrtka. 


Na tim druženjima osobe s poteškoćama u razvoju izmje- 
njuju životna iskustva i dogodovštine, sudjeluju u kreativnim 
likovnim radionicama. Velika pomoć i podrška osobama s po- 
teškoćama u razvoju uz njihove roditelje su i nekoliko dobrih 
ljudi koji prate mlade osobe s poteškoćama u razvoju na nji- 
hovim druženjima, te im pomažu u njihovom radu. Nakon što 
su proteklih dana na radionicama izrađivali maske, u periodu 
koji slijedi klub Radobojsko srce započeo je sa pripremama za 
nadolazeći blagdan Uskrsa. (S.S.) 

i Jegejanski vinogradani održali izvještajnu ; 
| Skupštinu ' 
I 


U dvorani Doma kulture u Gornjem Jesenju udruga vinogra- 
dara, podrumara i prijatelja dobrog vina ,Sv. Martin“ iz Jesenja 
održala je dana 21. veljače svoju redovnu godišnju izvještajnu | 
skupštinu. U radnom dijelu skupštine, predsjednik Franjo Cvrtila 

| podnio je izvješće o provedenim aktivnostima udruge u 2014. | 
godini. Posebno je izdvojio obilježavanje svih vinogradarskih 
blagdana; Vincekova, Martinja i Janušovog, podizanje klopoca, 

| organizaciju stručno-edukativnog izleta sa udrugom privatnih | 
šumovlasnika ,Jela“ Jesenje na kojem su bili članovi obiju udru- 

| ga. Održano je i ocjenjivanje vina _na kojem je dobiven velik broj | 
visokih odličja što je potvrda da jesejanski vinogradari proizvode 
kvalitetna vina. Vinogradari su se tijekom cijele godine uključivali 

| i u ostale manifestacije koje su organizirane na području općine- | 
istaknuo je predsjednik Cvrtila. 

| U ovoj godini planiraju organizirati stručno osposobljavanje | 
za korištenje i upotrebu pesticida, organizirati stručno edukativni 

| izlet, obilježavati prigodne blagdane vinskih svetaca te se _uklju- 
čiti u ostale manifestacije koje će se održavati tijekom godine na 
području općine Jesenje istaknuto je u planu za tekuću godinu. U 

| toku održavanja Skupštine održano je kušanje vina prošlogodiš- | 
nje berbe. Vina je kušala i vinogradarima davala savjete kako po- 

| boljšati njihovu kvalitetu, enologinja Jasminka Šaško. Naglasila je | 

| 


kako je na kvalitetu vina u kontinentalnom dijelu naše domovine 
pa tako i u Jesenju trag ostavila protekla klimatski izuzetno loša 
godina. Posebno je istaknula problem visokih kiselina te savjeto- 
vala vinogradare da za hladnog vremena otvore svoje podrume i 


Projekt Lovne staze krapinskog neandertalca kreće dalje 


U srijedu 18.02.2015. g. u prostorijama Općine održan je sastanak sa dipl. 
ing.arh. Željkom Kovačićem i direktorom tvrtke Novena Ervinom Silićem. Naime, 
Općina nastavlja s osmišljavanjem ideja i prijavljivanjem projekata na natječaje 
za dodjelu bespovratnih sredstava za razvijanje turističkih potencijala. Općina ove 
godine namjerava prijaviti dva projekta. Prvi, manji projekt prijavljuje na natječaj 
prema Hrvatskoj turističkoj zajednici. Radi se o AR aplikaciji (Augmented Reality 
— proširena stvarnost). Ona omogućuje da se digitalni sadržaj neprimjetno pri- 
kazuje i miješa s našim percepcijama u stvarnom svijetu. Na primjer: gledate drvo 
ispred sebe, a na mobitelu ili tabletu uz sliku drveta, vidite vrstu kojoj pripada, 
visinu, starost, primjenu... Ili, na mjestu ste gdje se odigrala neka od bitaka bitnih 
za povijest i gledajući kroz objektiv, vidite simulaciju borbe uz informacije o broju 
vojnika, pobjedi, strateškim potezima. Ideja Općine je izraditi igru u kojoj će se ta 
proširena realnost pretočiti na Stazu krapinskih neandertalaca i služit će kao su- 
venir koji će posjetitelj moći kupiti prilikom obilaska staze. Troškovnik za projekt 
izradila je Novena d.o.o. iz Zagreba. Drugi dio sastanka posvetio se većem i zahtjev- 
nijem projektu koji će se realizirati po fazama. 


Arheologu Željku Kovačiću, koji je jedan od autora Muzeja krapinskih nean- 
dertalca, svidio se projekt Staza krapinskih neandertalaca, te je on spreman uložit 
svoje znanje i trud u nastavak našeg projekta. Tako je dogovoren početak suradnje 
između arhitekta i Općine u kojoj će u prvoj fazi projekta izraditi idejno rješenje za 


muzej. Dom će se urediti tako da će izgledati nalik na špilju u kojoj će se na poseban 
način moći doživjeti život krapinskog neandertalca. U drugoj fazi projekta prijavit 
će se projekti za financijska sredstva koja su potrebna za ostalu projektnu doku- 
mentaciju, nužnu za treću fazu u kojoj će se Općina kandidirati za sredstva iz EU 
fondova potrebnih za uređenje i izgradnju. Rezultat provođenja ovih projekata biti 
će omogućavanje posjet Stazama krapinskih neandertalaca kroz cijelu godinu po 
svim vremenskim uvjetima, s obzirom da se trenutno stazu može posjetiti samo po 
toplim i suhim vremenskim uvjetima. Matija Galović 


| puste hladnoću u njih, što bi na prirodan način trebalo utjecati na 


smanjenje kiselosti vina. 


* renoviranje, proširenje i uređenje sportskog doma u Donjem Jesenju u pravi mali 

Vrijeme je korizme 


Svi mi katolici s 
Pepelnicom _ili čistom 
srijedom počinjemo vrlo 
ozbiljno i plodno razdo- 
blje crkvene godine. Tim 
danom počinje korizma 
koja završava na veliki 
četvrtak. Početak i kraj 
ovog vremena, korizme, 
označen je pokorom, 
strogim postom i nemr- 
som. Strogo postiti znači 
samo jedan put na dan do sita se najesti, a ne mrsiti znači 
ne jesti meso ni mesne prerađevine. Ako post shvatimo kao 
zakon, dovoljno je da izvršavamo to što Crkva od nas traži. 
Bilo bi sasvim normalno da će svatko od nas, svaki vjernik, 
ozbiljno shvatiti poziv Crkve na post, na pokoru, na nemrs. 


Mnogi će se od nas u korizmi odreći svih 40 dana ne- 
čega što nam je osobito drago, npr. mesa, alkohola ili pak 
cigareta. Neki će, upravo odričući se u korizmi, uspjeti oslo- 
boditi različitih ovisnosti. Ima mnogo različitih odluka koje 
ljudi donose u korizmi. 


Nekisizadaju na poseban način pokoru, odluče oslobo- 
diti se nekoga grijeha ili pogreške, u svoj život nastoje uvesti 
neku korisnu i dobru naviku. Tijekom korizme pokušaju biti 
vrijedni u poslu, samozatajni, strpljivi prema svojini uku- 
ćanima, šutljivi i vrijedni. Velik broj kršćana odluči da će u 
korizmi svaki dan čitati Sveto pismo. Brojne su obitelji koje u 
korizmi odluče da će navečer uvesti obiteljsku molitvu, ili da 
će svaku večer zajednički u obitelji moliti krunicu. 


Jedni odluče na početku i na kraju korizme dobro se 
ispovjediti, itako u te dane biti čisti od grijeha. Djeca obično 


VIč. Danije Herceg 


odluče da će se tih dana odreći slatkiša i bombona, da će 
se odreći nekih igrica koje su im do sad smetale da napišu 
domaću zadaću. Ima mladića i djevojaka koji će se u korizmi 
odreći, poljubaca i zagrljaja, ima bračnih drugova koji odlu- 
če da će u korizmi govoriti jedno o drugom samo pozitivno 
i samo dobro. Neki odluče svaki dan, ili pak nekoliko puta 
tjedno, poći na svetu misu. 


Svi smo dakle pozvani da u korizmi nešto posebno 
napravimo, da zaoremo jednu novu brazdu svoga života, i 
posijemo novo sjeme u svoje dane, mjesece i godine. U ovom 
vremenu u svima nama na poseban način odzvanjaju Isuso- 
ve riječi, kojima nas poziva: »Kraljevstvo Božje je pred vra- 
tima, obratite se i vjerujte Radosnoj vijesti, vjerujte evan- 
đelju«. Zato se i kod posipanja blagoslovljenim pepelom na 
Pepelnicu kaže onome koga se pepeli: »Sjeti se čovječe da si 
prah i da ćeš se u prah vratiti«, ili druga rečenica: »Obrati se 
i vjeruj evanđelju«. 


Korizma stoga nije vrijeme žalosti, nego novi procvat 
našega života. Ona donosi nove šanse, nadu da čovjek po- 
stane drugačiji, da u svome životu ispravi sve ono što ga je 
do sada mučilo, da postane dobar, bolji. Korizma je vrijeme 
kad čovjek može ozdraviti svoju dušu. To su trenuci kad čo- 
vjek može cijelog sebe očistiti, skinuti terete koji muče nje- 
govu savjest ali i riješiti se briga. 

Sama Pepelnica je ostala kao uspomena na pokoru 
koju su činili Zidovi tijekom svoje povijesti. Također veliki 
sveci i pokornici Starog zavjeta znali su se obući u kostrijet 
od grube tkanine, posuti glavu pepelom, i leći u prah u znak 
da su sagriješili i da žele popraviti svoj život. Prah označuje 
da je čovjek bez Boga samo gomila praha koja se raspad- 
ne i zauvijek nestane, puhne vjetar i nestane. Prah je slika 
ništavosti: vjetar raznosi prašinu, ljudi po njoj gaze, kao da 
ona zapravo nije ništa. Prah je slika bezličnosti, bez oblika 
i sadržaja, nema nikakvu osobnost i nikakvo značenje. Tek 
u Bogu i njegovoj ljubavi taj prah postaje čovjekovo tijelo, 
naše tijelo i duša. 


Korizma je također i uspomena na četrdeset pokor- 
ničkih dana koje je Isus proveo u pustinji, kao i četrdeset 
godina koje su Izraelci proveli u pustinji kako bi mogli uči 
u Obećanu zemlju. 


Ovo sveto vrijeme koje počinje na Pepelnicu je vrijeme 
velikih naših obećanja i naših nada. Tu bi morao nastati naš 
zaokret života. 

Najprije odreći se grijeha, priznati ih i oprostiti onima 
koji su nas povrijedili. atim zamoliti neka Duh Sveti ispuni 
naše duše, zamoliti Boga neka osvježi i izliječi naše dušu, i 
naše tijelo, a onda početi živjeti pozitivno i vidjeti da je za- 
ista moguće biti sasvim drugačiji čovjek, da je moguće biti 
svet. Vidjeti da je moguće odreći se svega i biti slobodan, da 
jemoguće prihvatiti živots križevima koje nam život donosi, 
srazličitim mukama, sa smrću i bolestima, te postati zdrav, 
vječan i neuništiv. 

Naša korizma treba trajati cijelo vrijeme, cijeli naš ži- 
vot, ne samo ovih 40 dana. Ne prakticira se odricanje samo 
u vrijeme korizme, a poslije opet po starom običaju. Naža- 
lost, mnogi baš tako postupaju. Čak broje dane s radošću 
očekujući kad će nastaviti po starom nakon korizme. Pravi 
post je vršiti volju Oca nebeskog, koji “vidi u skrovitosti, uz- 
vratit će ti“ 


Odricanjem materijalne hrane koja hrani tijelo ima cilj 
da naša duša bude što gladnija za Bogom. Postom i moli- 
tvom omogućujemo Bogu da dođe i utaži onu dublju glad 
koju osjećamo u srcu. 


Zapitajmo se, svatko za sebe. Jesam li spreman odreći 
se nečega, jesam li spreman učiniti ove korizme neko dobro 
djelo?! Jer budem li spreman samo moliti i postiti, bude li 
moja korizma samo u velikim riječima, koje neće pratiti do- 
bra i plemenita djela, onda će sve opet biti po starom, bolje 
reći pod maskom. Jesam li spreman skinuti u korizmi tu ma- 
sku, ili ću je i dalje nositi? 


€ 12 

Sa svrhom podizanja svijesti javnosti o 
problematici sigurnosti djece na internetu, već 
niz godina se u Hrvatskoj i diljem svijeta obilje- 
žava Dan sigurnijeg Interneta. Ove godine taj 

7 dan se obilježavao 10. veljače. U tjednu od 9. 2. 

> do 13.2. 2015. godine s učenicima predmetne 
nastave provedene su različite aktivnosti veza- 
bo > neuztutemu. 


Učenici petih razreda upoznati su s pra- 
| vilima ponašanja na internetu i bontonom na 
internetu. Sestaši su ponovili što koristimo za 
pronalaženje sadržaja na internetu, jesu li svi 
sadržaji na internetu istiniti i provjereni te su 
upoznati sa štetnim programima i neželjenim 


# pa pojavama na internetu i programima za zašti- 


tu računala. Učenici sedmih razreda upoznati 


su sa osnovama o zaštiti na internetu i društve- 
nim mrežama dok su osmaši učili o rizicima na 
društvenim mrežama i opasnostima interneta. 


M Ivanka Švaljek 


DAN SIGURNIJEG 
INTERNETA 


JV KES 
DAN 


Priprema i uređuje: Jasenka Marmilić 


Infokup 2015. 


Na školskome natjecanju INFOKUP 2015 — OSNOVE INFORMATIKE održanome 21. 
siječnja 2015. godine sudjelovali su Lucija Sajko, 8.a i Dominik Kiseljak 8.b. razred. 


U kategoriji koja zahtjeva veći opseg znanja i gdje se provjeravaju osnove iz gotovo 
svih područja informatike rezultati naših učenika su sljedeći: 


Broj 
natjecatelja 
ano no Lucija Sajko: 24 boda; 33. mjesto 
Sve županije 1897 Dominik Kiseljak: 23 boda; 53. mjesto 
Krapinsko- 68 Lucija Sajko: 24 boda; 3. mjesto 
zagorska županija Dominik Kiseljak: 23 boda; 4. mjesto 


Ivanka Švaljek, učiteljica informatike 


FAŠNIK U JAZVINAMA 


Danas je Fašnik, najljepši je dan, 
Dajte nam krafne, istjerajte nas van! 


Ovim stihovima učenici PRO Jazvine 17. veljače obilježili su 
Fašnik te zaplesali pod maskama. Zaplesale su vile, čarobnjaci, 
kauboji, vojnici, vukodlaci, kraljevi i kraljice, vještice, duhovi... 

Nakon plesa učenici su predstavili svoje današnje uloge kako 
bi učiteljice odlučile čije maske su najoriginalnije. Iz svakog ra- 
zrednog odjela izabrana je jedna maska iako su sve maske bile 
maštovite. U odluci je pomoglo predstavljanje učenika koji su 
se potrudili napisati pjesme, monologe i igrokaze kojima su se 
predstavili. 

U vedrom raspoloženju ples pod maskama se nastavio te su 
učenici sa smiješkom pošli kući i nastavili prezentirati svoje ma- 
ske. Učiteljice i učenici PRO eine 


LIDRANO - ZUPANIJSKA SMOTRA 


Županijska smotra LIDRANO 2015. održana je 5. veljače u 
Srednjoj školi u Krapini. 

Našu školu predstavljala je učenica 7.b razreda Lorena Pažameta 
recitacijom Bele rože Dragutina Domjanića. Proznim radovima pred- 
stavljale su nas Lorena Potočki (8. a); Lana Vuzem (7. a) i Marijana 
Kiseljak (4. b). 

Županijsko povjerenstvo za literarno stvaralaštvo u sastavu Hr- 
voje Kovačević i Vlasta Horvatić-Gmaz nakon uvida u sve pristigle 
radove za državnu razinu natjecanja predložilo je ukupno 5 radova, 
a među njima našla se i pjesma Veter naše Marijane, napisana na 
kajkavskom izričaju. Čestitamo Marijani i njenoj mentorici Tamari 
Poljak. Želimo im puno uspjeha na daljnjim natjecanjima. Jasenka 
Marmilić 


Na svojim redovitim sastancima članovi Vijeća 
učenika raspravljaju o pitanjima bitnima za školu, 
iznose svoje probleme, primjedbe i prijedloge te 
obrađuju zanimljive teme. Do sada su obrađivali 
teme uz pomoć koordinatorice, školske knjižničar- 
ke, no za treći sastanak održan 10. veljače, temu 
ovisnosti o modernim tehnologijama pripremila je i 
prezentirala Helena Horvat, učenica 8.b razreda. 


Iz Heleninog izlaganja učenici su saznali koje 
su dobre strane modernih tehnologija, ali i zašto 
“dolazi do ovisnosti o njima. Upoznati su s istraživa- 

njima provedenima u Americi te predispozicijama 
za razvoj ovisnosti. Također su saznali da su simptomi moguće ovisnosti nerazvijena 
sposobnost komunikacije, nervoza kad nam tehnologija nije dostupna, višak kilo- 
grama, nesanica i dezorijentiranost. Prisutni učenici dobili su i listić s pitanjima za 
samoispitivanje — jesam lija ovisnik. Na kraju su učenici dobili savjete gdje potražiti 
pomoćako primijete da im je potrebna. 

Sastanak je nastavljen radionicom izrade ukrasa za Valentinovo i postavlja- 
njem pitanja ravnateljici. Helena je pohvaljena za svoje predavanje, a dogovoreno 
je da će iduću temu pripremiti također netko od članova Vijeća učenika. Jasenka 
Marmilić 


"ŠKOLSKA NATJECANJA 


NAS RALRE RAJU 
ki 


fa Jar : 


Svake godine tijekom siječnja i veljače mem se školska natjecanja. Naši 
učenici sudjelovali su i ove godine u velikom broju. 


22. siječnja na natjecanju iz engleskog jezika sudjelovalo je četvero učenika 
iz 8. razreda. Natjecanje iz geografije bilo je 27. siječnja, a sudjelovalo je dvoje 
učenika iz 8. razreda i troje učenika iz 5. razreda. Dvoje učenika iz 8. razreda na- 
tjecalo se dan poslije iz fizike. 29. siječnja održano je natjecanje iz matematike 
u kojem je sudjelovalo desetero učenika od 5. do 7. razreda. Na natjecanju LIK 
koje je održano 30. siječnja, sudjelovalo je 19 učenika od petog do osmog razre- 
da. Tema ovogodišnjeg natjecanja bila je: Posljednja zagonetka, tehnika: slikar- 
ska-tempera ili rad na računalu. 2. veljače na natjecanju iznjemačkog jezika dvo- 
je učenika iz 8.b razreda ostvarili su odlične rezultate. Natjecanje u poznavanju 
hrvatskog jezika bilo je 4. veljače. Pristupilo mu je četrnaestero učenika sedmih 
i osmih razreda. lako su testovi bili izuzetno teški, ostvareni su zavidni rezultati 
te se nadamo pozivu naših najboljih učenika na Županijsko natjecanje koje će se 
održati 4. ožujka 2015. godine u Gornjoj Stubici. Na natjecanju iz povijesti, 4. 
veljače, sudjelovali su učenici 7. i 8. razreda. Svoje znanje u poznavanju kemije 
pokazali su učenici 7. i 8. razreda na natjecanju 12. veljače. 


Svim sudionicima školskih natjecanja čestitamo na trudu i želimo im uspjeh 
ako budu pozvani na Županijska natjecanja. Jasenka Marmilić 

LJUBAV U NAMA 


Jubilarni, peti po redu školski literarni natječaj 
za najljepšu ljubavnu pjesmu “Ljubav u nama“ bio je 
uvod za obilježavanje Valentinovog u našoj školi. Uče- 
nici su i ove godine sudjelovali na natječaju pišući sti- > mala, 
hove posvećene ljubavi. 

Nakon što je prosudbeno povjerenstvo u sastavu znala. 
učiteljica hrvatskog jezika i knjižničarke odabralo naj- 
bolje radove, 13. veljače održana je mala svečanost. 
Učenici 2.a razreda otplesali su nam razigrane pleso- 
ve, dok su učenici 3.a recitirali ljubavne pjesme i izveli 
igrokaz. Zatim su proglašeni pobjednici natječaja. 
Treće mjesto podijelile su dvije učenice 3.a razreda: 


Postaviše mi pitanje kada sam bila 


“Znaš li što je ljubav, dijete?" 
Pognula sam pogled od čudne sjete. 


Ljudi se snebivali i pogledavali me 


1.NAGRADA: LORENA POTOČKI, 8.A 


O LJUBAVI 


Ostali me razumjeti nisu umjeli 
pasu ti pogledi neku iskru u mene 


aja zatečena, odgovor sročit nisam unijeli. 


Puna nove nade uzbuđeno poskočih 

i odgovor u trenutku zadovoljno sročih: 
“Kazati što je ljubav nije lako, 

ali divnu, njezinu toplinu osjetiti može 


Petra Strahinec i Rea Pospiš, koje su napisale pjesmice upitno. svatko.“ 
“Ljubav u nama“. Dorijan Košutić, učenik 3. a razreda (sjetih nemirikapne mi niz obraz nešto 
osvojio je drugo mjesto s pjesmom “Ljubav u meni" krhko, sitno. 


dok je najboljom proglašena pjesma “O ljubavi“ Lo- 
rene Potočki iz 8.a. Najbolji radovi zatim su pročitani 
publici. Komisija je pohvalila učenike 3.a koji su ove 
godine sudjelovali s mnoštvom lijepih pjesama, kao i 
sve ostale sudionike natječaja. 

Pobjednici su dobili priznanja i nagrade, a ostali- 
ma smo poručili neka poklone nešto lijepo svojoj sim- 
patiji i sanjare o ljubavi cijeli dan. Jasenka Marmilić 


Njima ništa ne bijaše jasno, 
aja sam znala da je ljubav nešto nepoj- 
mljivo, krasno. 


Ljudi mi poruke divljenja stali slati, 
a majka me krenu cjelovima obasipati. 
Ni danas ne znam ljubavi definiciju, 


aliznan mi je taj plamen što daje 
najljepšu inspiraciju. 


Izamisli se majka što li njeno dijete šuti, 
prepoznala je da maleno srce nešto ćuti. 


ZIMSKE RADOSTI U JAZVINAMA 


Iako je snijeg koji je napadao 6. veljače mnogima donio probleme i 


muku, nama u Jazvinama donio je samo radost i veselje. 


Uzeli smo sanjke pod ruku i pravac na snijeg. Osim grudanja u kojem 
su deblji kraj izvukle učiteljice, sanjkali smo se na obližnjem brijegu naše 
škole te tako proveli jedan sat tjelesne i zdravstvene kulture u velikom 
veselju i zabavi. Neki su pokazali svoju vještinu sanjkanja dok ju drugi još 
trebaju razviti s obzirom da su sanjke krivudale posvuda. Nadamo se da 
ćemo još imati ovakvih satova punih sreće, radosti, veselja i dobre zabave. 


Učenici i učiteljice PRO Jazvine 


rr-a 


NOVOSTI IZ OŠ JESENJE 


Fašnik 2014. 


Uutorak 17.02.2015. obilježen je Fašnik. Tom prigodom učenici svih razreda, kao 
iučitelji maskirali su se i u predvorju škole izveli prigodan program. 


U našoj školi je i ove godine bilo vrlo veselo na Fašnik. Već je tradicija da svaki 
razred odabere jednu temu i da se u skladu s tim maskira. Da bi se još više potaknu- 
la mašta, ove godine su učenici dobili zadatak da svoje kostime izrade sami. Svaki 
razred je zajedno s razrednicima i učiteljima ozbiljno shvatio svoj zadatak da bi na 
Fašnik mogli zasjati u svojim kostimima na maskenbalu u holu škole i u fašničkoj po- 
vorci. Ove godine bilo je zanimljivih maski. Do nas su stigli šeici iz Qatara, direktno sa 
svjetskog rukometnog prvenstva, iz Njemačke je došla Trnoružičina ekipa, imali smo 
i Bolnicu na kraju grada, te cijelu lektiru iz školske knjižnice. Najbrojnija maskirana 
grupa bila je grupa malih žutih patkica koja je izvela Pačji ples. 

Trebao je biti organiziran izbor najbolje maske, ali se naš stručni ocjenjivački sud 
nije mogao odlučiti između toliko odličnih maski pa su nagradili svaku grupu slatkim 
darom. Nakon programa u školi, fašnička povorka krenula je u tradicionalni obilazak 
mjesta i posjetu Općini Jesenje. Tamo je naše maškare dočekao načelnik Općine koji im 
je predao ključeve. Zahvaljujemo se na gostoprimstvu i slatkišima koji su obradovali 
naše učenike. Slike možete vidjeti na našim mrežnim stranicama. 


Priprema i uređuje: Erika Tušek Vrhovec 


Ekipa 0Š Gornje Jesenje sudjelovala na Vjeronaučnoj olimpijadi 


Učenici naše škole tradicionalno sudjeluju na Vjeronaučnoj olimpijadi. Ove 
godine županijska razina natjecanja održala se u petak 23.01.2015. u Varaždi- 
nu. Sudjelovala je ekipa u sastavu Ana Klasić (5.r), Karlo Košanski i Karlo Raven- 
ski (7.1) te David Gašparić (8.r) pod stručnim vodstvom vjeroučitelja Danijela 
Mežnarića. Osvojili su 16.mjesto od 21 ekipe. Čestitamo! 


Održano prvo županijsko natjecanje u šk.godini 2014./2015. 


Dana 21.02.2015. u OŠ Konjščina održano je Županijsko natjecanje iz infor- 
matike INFOKUP 2015. Obzirom da se radi reevaluacija testova od strane Držav- 
nog povjerenstva, neslužbeni rezultati su slijedeći. David Gašparić, 8.r. je osvojio 
18.mjesto, dokje Lovro Jedvaj, 7.r. osvojio 23. mjesto na Županijskom natjecanju 
u kategoriji Osnove informatike. Već je i sam poziv za Županijsko natjecanje ve- 
liki uspjeh. Čestitamo učenicima i mentorici Eriki Tušek Vrhovec na ostvarenim 
rezultatima. 


Školsko natjecanje iz matematike 


Dana 29.01.2015. održano je školsko natjecanje iz matematike na kojem 
sudjeluju učenici 5. i 6. razreda. U kategoriji 5.razreda natječu se Branko Artić, 
Laura Draganić, Matija Jagušić, Ana Klasići Petar Malogorski, dok se u kategoriji 
6. razreda natječu Dorotea Artić, Lucija Cvrtila i Iva Fučkar. Mentorica svim natje- 
cateljima je učiteljica matematike Lidija Vinski-Fruk. 


Održano školsko natjecanje iz povijesti 


Danas se u našoj školi održalo školsko natjecanje iz povijesti na kojem su 
sudjelovali u kategoriji 7.razreda učenici Karlo Ravenski i Karlo Košanski. Nada- 
mo se da će se svojim rezultatima plasirati na Županijsko natjecanje. Čestitamo 
dečkima i mentoru Mariju Hranju, učitelju povijesti. 


du 

Školsko natjecanje iz njemačkog jezika za učenike 8. razreda 


Dana 3. veljače 2015. održano je školsko natjecanje iz njemačkog jezika. Na 
natjecanju su sudjelovala dva učenika 8. razreda: Patricija Cvrtila koja je riješila 
80% testa i David Gašparić koji je riješio 95 % testa. Obradovali su nas dobrim re- 
zultatima i čestitamo im na postignutom uspjehu. Želimo im da se dobro plasiraju 
na županijskom natjecanju kojem je naša škola 3. ožujka 2015. domaćin! 


Vrtim zdravi film 


Ove godine naša škola sudjeluje u projektu “Vrtim Zdravi Film“ koji je dio 
globalne Nestl€ inicijative pod nazivom Nestlć Healthy Kids Global Program- 
me. Ciljevi projekta su educirati učenike sedmih razreda o važnosti pravilne 
prehrane, ukazati na važnosti bavljenja tjelesnom aktivnošću, unaprjeđenje 
znanja učenika o poboljšanju kvalitete života putem prehrane i tjelesne aktiv- 
nosti te senzibilizacijom kroz sportske vrijednosti, poticanje okoline (roditelja, 
učenika i učitelja) da bude spremna na prihvaćanje i podržavanje promjena 
prehrambenih navika. 

U ovoj školskoj godini u projekt su uključene 63 škole, odnosno 3600 dje- 
(e. 


Projekt je odobren od strane Ministarstva znanosti, obrazovanja i sporta, 
Ministarstva zdravlja te Agencije za odgoj i obrazovanje. 


Edukativni materijali kreirani su od strane stručnjaka nutricionizma te su 
usklađeni sa preporukama Hrvatskog zavoda za javno zdravstvo. Projekt provo- 
di Hrvatski školski sportski savez. 


U našoj školi projekt provode Radovan Cesarec, mag.cin. i Nikolina Milinko- 
vić dipl.ing.biol. Tijekom studenog i prosinca u sklopu sata razrednika održane 
su 4 edukativne radionice oblikovane po 4 modula: 


osnovne postavke pravilne prehrane 
planiranje prehrane 

moje tijelo i hrana 

kako poboljšati prehrambene navike 


Evaluacija se provela prije edukacije učenika i nakon edukacije. Na prvom 
satu, prije početka prvog predavanja učenici su rješavali Anketni upitnik 1. Na 
zadnjem edukativnom predavanju, po završetku predavanja, rješava se Anket- 
ni upitnik 2. Rezultati anketa biti će javno objavljeni. 

Završne svečanosti održat će se u 4 -5 gradova (naknadno će se odrediti 
gradovi) te će na njoj sudjelovati svi sudionici Projekta (učenici, učitelji, rodite- 
lji), ostali učenici i učitelji škole, sportaši te predstavnici lokalnih medija. 

Svi materijali potrebni za provedbu projekta (prezentacije, brošure, eduka- 
tivna igra, anketni upitnici, majice) osigurani su za sve sudionike. 

Vrtim Zdravi Film biti će medijski popraćen. 

Učiteljica prirode i biologije 

Nikolina Milinković, dipl.ing 


Bez otgorle nastave na 400 m 
nadmorske visine... 


U OŠ Gornje Jesenje dana 06.02.2015. održana je nastava, 
iako je nastava odgođena u više škola naše Zupanije. Naša ško- 
la se nalazi u brdsko-planinskom području sjeverozapadnog 
dijela Krapinsko-zagorske županije, u sjevernom podnožju 
planine Strahinjčice na oko 400 n/m. 

Ovom prilikom ravnateljica škole Ljerka Malogorski Drago- 
slavić, prof. pohvaljuje Zimsku službu općine Gornje Jesenje i 
obitelj Katalenić, prijevoznika Presečki grupu d.o.o. Krapina 
koji su u koordinaciji sa školom omogućili da učenici, svi do 
jednoga dođu na nastavu pod izuzetno teškim vremenskim 
uvjetima. Ravnateljica čestita učenicima na trudu i požrtvov- 
nosti, što su neki od njih pješačili i po nekoliko kilometara, da 
bi stigli u školu. Isto tako zahvaljuje i čestita svim učiteljima koji 
su svi redovito stigli na posao iz Cvetlina, Varaždina, Konjščine, 
Štuparja, Krapine, Zagore i ostalih mjesta tako da se nastava 
redovito odvija cijeli tjedan bez ikakve odgode. 


Veliki uspjeh naših ekologa 


Ponosno objavljujemo da je naša škola ušla u drugi krug na- 
gradnog natječaja Emezette i Bioteke sa čak dva projekta: Naše 
vode i Kišni vrt. Oba projekta su u tijeku i moraju biti dovršeni 
početkom 5.mjeseca. U njima sudjeluju učenici od 5.-8.razreda 
pod stručnim vodstvom učiteljica prirodne grupe predmeta 
Nikoline Milinković, Marine Puljko Kulfa i Erike Tušek Vrhovec. 
Konkurencija je jaka, a tri najbolja projekta zahvaljujući sponzo- 
ru dobit će vrijedne nagrade, stoga pred nama je veliki izazov. 


Obilježen Dan zaljubljenih - Valentinovo 2019. 
Tijekom drugog TT 7 & Šš 
tjedna mjeseca veljače > 
na satovima hrvatskog VO) s. 
i njemačkog jezika te 
sata razrednog odjela 
obilježeno je Valentino- 
vo - Dan zaljubljenih. 
Jesu li učenici 4.,5. 

i 6.razreda zaljubljeni? 
Naravno _ da jesu! Bili 
su jako inspirirani da 
dan uoči Valentinova 
napišu pisamca svojim 
simpatijama. Na stra- 
nom jeziku to ispadne 
još tajnovitije. Pisma su 
napisali na njemačkom 
jeziku i ubacili ih u im- 
provizirani poštanski 
sandučić. Pod odmori- 
ma su učenici pregle- 
davali poštu i ako su ju 
dobili, brzo su ugurali ljubavnu poruku u džep da ih nitko ne 
vidi. Nadamo se da nije bilo puno razočaranih. 


Što bismo mi da nije ljubavi! 


Alexandra Krklec, prof. 


Učenici na Zagreh Indoorsu 2015. 


loveje godine magistar kineziologije Radovan Cesarecorganizirao odlazak 
učenika Osnovne škole Gornje Jesenje na teniski meč PBZ Zagreb Indoors. Ni na- 
java snijega nije spriječila 32 učenika i njihove voditelje da opet odu bodriti te- 
nisače u njihovim dvobojima u srijedu 5.veljače 2015. nakon nastave. Uz starije 
već strastvene obožavatelje tenisa, u Zagreb su išli i učenici 3. i 4.razreda koji 
su pokazali da jako vole tenis. U okršaju hrvatskih tenisača u 1. kolu je nakon 
odlične igre pobjednik PBZ Zagreb Indoorsa Ivan Dodig eliminirao Matu Delića, 
svladavši ga sa 6:2, 6:3, čime je izborio plasman u osminu finala. 


Nakon toga pogledali smo još jedan set meča Ive Karlovića i Cipranina 
Baghdatisa, na kraju kojega je slavio Cipranin. Učenici su mogli vidjeti i našeg 
slavnog tenisača Gorana Ivaniševića i nakon igre dobiti autograme tenisača. 
Učenici su nakon veselog druženja u busu sretno stigli kući oko 21:00h. Alexan- 
dra Krklec, prof. 

IMJEŠTAJNA SKUPŠTINA NOGOMENTOG KLUBA RADOBOJ 


U petak 20. veljače 2015. godine s početkom u 18 sati 
U prostorijama Nogometnog kluba Radoboj održana je go- 
dišnja izvještajna skupština Nogometnog kluba Radoboj. Po 
predloženom i prihvaćenom dnevnom redu nazočnim člano- 
vima skupštine obratili su se predsjednik kluba Anđelko To- 
polovec, dopredsjednik kluba Zdenko Vidović i tajnik kluba 
Stjepan Potočki. U svojim izlaganjima članovima skupštine 
podnijeli su izvještaj o radu i financijski izvještaj za proteklu 
2014. godinu, koji je jednoglasno prihvaćen. 

Članovima skupštine predstavljen je i program rada i fi- 
nancijski plan za 2015. godinu, koji je također jednoglasno 
prihvaćen. Prema izvještaju nadzornog odbora i stegovne 
komisije nisu uočene nikakve nepravilnosti niti je bilo po- 
trebe za poduzimanjem stegovnih mjera. Članovi skupštine 
istaknuli su kako su zadovoljni uloženim trudom i načinom 
na koji se pomaže da igrači u klubu (u svim kategorijama) 
imaju što dostojnije uvjete za rad. Ujedno su istaknuli kako 
je potrebno u rad kluba čim više uključiti roditelje, naročito 
najmlađih polaznika. 


MEĐUŽUPANIJSKA NOGOMETNA LIGA SREDIŠTE 


NASTAVAK PRVENSTVA U NEDJELJU 1. OZUJKA 


Nogometaši Radoboja, koji se od prošle jeseni natječu u okviru Međužupa- 
nijske nogometne lige Središte, nastavak prvenstva očekuju 1. ožujka na igrali- 
štu u Radoboju gdje će gostovati NK Ogulin. NK Radoboj jesenski je dio natjeca- 
nja završio na posljednjem 16. mjestu prvenstvene tablice sa samo 9 osvojenih 
bodova i predstoji velika borba za ostanak u tom rangu natjecanja. U Međužu- 
panijskoj nogometnoj ligi Središte natječu se klubovi s područja Grada Zagreba 
te Karlovačke, Sisačko-moslavačke, Zagrebačke i Krapinsko-zagorske županije. 
Iz naše županije tu je još jedino momčad NK Mladost iz Zaboka, pa Radoboj uz 
zastupanje svoje sredine predstavlja uz Zabočane i zagorski nogomet. 


NK Radoboj u prvenstvo je startao relativno dobro, ali su uslijedile ozljede 
najboljih igrača i kola su krenula nizbrdo. Ostvarene su samo dvije pobjede tri su 
susreta završila neriješeno, a deset je utakmica izgubljeno. 


Trener Robert Varjačić na raspolaganju ima dvadesetak igrača, ozlijeđe- 
ni su se uglavnom oporavili, a stiglo je i nekoliko pojačanja, među kojima su 
Ivan Medved i Milovan Novaković koji su uz naše klubove jedno vrijeme igrali 
i u Austriji. Nakon sudjelovanja na zimskim malonogometnim turnirima, gdje 
su nogometaši Radoboja ostvarili zapažene rezultate, počelo se s pripremama 
za nastavak prvenstva. Nakon dvorane na red su došli i treninzi na otvorenom 
no vremenski uvjeti nisu onakvi kako bi to nogometaši željeli. Koristi se pomoćni 
teren uz nogometno igralište, a odigrano je i nekoliko prijateljskih utakmica. 


Treneri igrači vjeruju da će ovog proljeća ostvarivati bolje rezultate i da će se 
unatoč trenutnoj situaciji na tablici uspjeti zadržati u ovom rangu natjecanja. 


Apeliraju na ljubitelje nogometa iz Radoboja i okolnih mjesta da u što 
većem broju dolaze na utakmice, jer se radi o zaista kvalitetnim protivnicima 
među kojima su nekadašnji prvoligaš Karlovac Vinogradar koji uspješno nastu- 
pa u kup natjecanju, Ogulin, Kustošija, Ponikve, Lekeniki drugi. Kako bi se ta že- 
lja nogometaša i ostvarila odlučeno je da se domaće utakmice igraju nedjeljom 
poslijepodne, kao što je to tradicija u Radoboju. 


Tako će prva proljetna utakmica koja se igra u Radoboju biti protiv Ogulina 
u nedjelju 1. ožujka s početkom u 15 sati. 


Seniori Radoboja uz trenera: Roberta Varjačića, najveći su dio priprema 
odradili na pomoćnom terenu u Radoboju pod svjetlom reflektora 


VIŠE OD STOTINU REGISTRIRANIH 


Nogometni klub okuplja više od stotinu nogometaša 
od onih najmlađih do veterana. Kako se na početku svake 
kalendarske godine sređuje evidencija, obavljaju potrebne 
registracije i plaća članarina postoje i točni podaci o tome 
koliko se nogometaša okuplja oko pojedinog kluba. Tako je 
za NK Radoboj registrirano ukupno 117 igrača, svrstani su u 
šest dobnih skupina gdje se i natječu. 

Ako su treneru seniorske ekipe na raspolaganju trenutno 
24 igrača, za juniore ima pravo nastupa 22, za starije pionire 
16, mlađe pionire 15, limače 20 igrača kao i za veterane. Vid- 
ljivo je da kod pojedinih dobnih skupina kao što su pioniri 
nema dovoljno registriranih, jer u određenim godina nema 
dovoljno rođenih koji imaju interes organiziranog igranja 
nogometa. Kako nema nikakvih zapreka da se naknadno re- 
gistrira svaki zainteresirani, dovoljno je da, kako oni najmlađi 
takoioni stariji, dođu na igralište prijave se treneru ili tajniku 
kluba i da bude se uključe u aktivnosti NK Radoboj. 


Detalj s treninga u sportskoj dvorani 


RASPORED PRVENSTVENIH UTAKMICA NK RADOBOJ - 
PROLJEĆE 2015. 


U RADOBOJU UTAKMICE NEDJELJOM 


_ SENIORI NK RADOBOJ U PROLJETNOM DIJELU NATJECANJA U OKVIRU ME- 
ĐUZUPANIJSKE NOGOMETNE LIGE SREDIŠTE IGRAJU PREMA SLIJEDEĆEM RAS- 
POREDU: 


NEDJELJA 1. OŽUJKA: RADOBOJ - OGULIN, početak u 15.00 

SUBOTA 7. OŽUJKA: UDARNIK /KURILOVEC/ - RADOBOJ, početak 15.00 
NEDJELJA 15. OŽUJKA: RADOBOJ - GRADIĆI, početak 15.00 

SUBOTA 21. OŽUJKA: KUSTOŠIJA /ZAGREB/ - RADOBOJ, početak 15.00 
NEDJELJA 29. OŽUJKA RADOBOJ - KARLOVAC, početak 16.30 

SUBOTA 4. TRAVNJA VINOGRADAR /MLADINA/ - RADOBOJ, početak 16.30 
NEDJELJA 12. TRAVNJA RADOBOJ - MOSLAVINA, početak 16.30 


SUBOTA 18. TRAVNJA SAVSKI MAROF /Prigoje Brdovečko/ - RADOBOJ, 
početak 16.30 


NEDJELJA 26. TRAVNJA RADOBOJ - MLADOST, početak 17.00 

SUBOTA 2. SVIBNJA KLAS /Miličevec/ - RADOBOJ, početak 17.00 
NEDJELJA 10. SVIBNJA RADOBOJ - BANOVAC, početak 17.00 

SUBOTA 16. SVIBNJA DINAMO /Odranski Obrež/ - RADOBOJ, početak 17.00 
NEDJELJA 24. SVIBNJA RADOBOJ - PONIKVE, početak 17.00 

SUBOTA 30. SVIBNJA RADOBOJ — LIBERTAS, početak 17.00 

SUBOTA 6. LIPNJA LEKENIK /Lekenik/ - RADOBOJ, početak 17.30 


Zadnja dva kola igraju se isti dan u istom terminu pa će Radoboj pret- 
posljednju utakmicu protiv NK LIBERTAS igrati u subotu 30. svibnja, a ne u 
nedjelju kao sve ostale kada je domaćin. 


olježni nanosi otežavali gu 
čišćenje snijega 

U noći 5. na 6. veljaču i područje općine Jesenje zahvatilo 
je snježno nevrijeme. Snijeg nošen jakim vjetrom u usjecima 
je stvarao velike nanose koje je na nekim mjestima bilo go- 
tovo nemoguće probiti. Danonoćnim radom i velikim napori- 
ma koncesionara kojemu je povjereno zimsko održavanje, sve 
glavne dionice cesta unatoč jakom vjetru i velikim količinama 
padalina bile su prohodne svo vrijeme. U prilog tome govori 
podatak da je nastava u osnovnoj školi održavana redovito, a 
djeca su prijevozom dovožena do svojih kuća. Ovi ekstremni 
uvjeti su pokazali da su pripreme za zimske uvjete kvalitetno 
odrađene. Pri tome se misli na dovoljne količine soli i agregata 
koje su osigurane pred zimski period. Sol i agregat razvoženi 
su prije zime na važnije punktove kako bi se brže i efikasnije vr- 
šilo posipavanje cesta nakon uklanjanja snijega. Dok su odrasli 
imali problema s čišćenjem snijega, maleni su se radovali uži- 


vajući u snježnim radostima koje su ove zime ipak nešto rjeđe 
no što je to uobičajeno. 


FP. 


F4 
Maleni su uživali u snježnim radostima 


Unatoč nevremenu poštanske pošiljke trebaju stići do primatelja za 
što se brine poštar Dragutin Vragović 


ZIMSKE BRIGE | RADOSTI 


Snijeg koji je ove zime u drugom pokušaju nešto više zameo 
prometnice i donio nepredviđene teškoće nije bio preobilan i 
nije dugo trajao. No kako uglavnom dolazi s vjetrom i u noć- 
nim satima pred one koji su zaduženi za čišćenje prometnica 
stavlja dosta problema. Tako je nošen vjetrom stvarao nanose 
nedugo nakon što su strojevi učinili svoje, pa je nekoliko puta 
trebalo prolaziti istim dionicama. Pored toga na području Opći- 
ne Radoboj prometnice su razvrstane u više kategorija pa su za 
njihovo održavanje zadužene različite strukture. Nerazvrstane 
ceste spadaju pod općinsku nadležnost, županijske su briga Zu- 
panijske uprave za ceste, a o državnim se brinu Hrvatske ceste, 
stoga se i ocjenjivanje uspješnosti akcija čišćenja ne može pri- 
mjenjivati jednostrano. 

U vrijeme padanja snijega na terenu su bila tri traktora sa 
potrebnom opremom, uloženi su veliki napori na osiguranju 
prohodnosti, no na sva se mjesta odmah nije moglo. Isto tako 
je nemoguće u kratkom vremenu udovoljiti svim sudionicima u 
prometu i ostalim mještanima. Jedni su prigovarali zbog nano- 
sa snijega i poledice, drugi zbog toga što su im ralice nagurale 
snijeg pred dvorišta ili ulaze u garaže, a najzadovoljniji su pak 
bili najmlađi koje je snijeg obradovao. Sve u svemu barem za 
sada smo što se zimskih uvjeta tiče još i dobro prošli i ne treba 
se ljutiti na svaku sitnicu. 


